b'\n_START_ARTICLE_\nTrobojnica\n_START_PARAGRAPH_\nTrobojnica (\xc5\xa1panj. Tricolor, tal. Tricolore) oblik je zastave s trobojnim vodoravnim ili okomitim dizajnom. Tijekom povijesti trobojnice su \xc4\x8desto bile smatrane simbolima revolucije i slobode \xc4\x8dije su boje odra\xc5\xbeavale pojedine vrline, vrijednosti ili te\xc5\xbenje nekog naroda._NEWLINE_Najpoznatija trobojnica je francuska zastava, dok je najstarija trobojnica koja je jo\xc5\xa1 slu\xc5\xbebeno i danas u potrebi nizozemska zastava.\n_START_SECTION_\nPovijest\n_START_PARAGRAPH_\nPrve trobojnice nastale su u drugoj polovici 16. stolje\xc4\x87a, kao simbol slobode, republikanizma i/ili revolucije. Njima su se slu\xc5\xbeili nizozemski republikanski pobunjenici protiv vlasti \xc5\xa1panjolske krune. Idu\xc4\x87a slavna trobojnica uvedena je povodom Francuske revolucije 1789., a zatim se pro\xc5\xa1irila na francuske klijentske dr\xc5\xbeave u Italiji i \xc5\xa0vicarskoj. Zna\xc4\x8dano su popularizirane tijekom vala revolucija koji je 1848. i 1849. zahvatio gotovo \xc4\x8ditavu Europu, iako su pojedine trobojnice, poput njema\xc4\x8dke, nastale ve\xc4\x87 ranije u 19. stolje\xc4\x87u.'